**Վիտոր Հուգո Ռոքե Ֆերրեյրա** (պորտ.՝ Vitor Hugo Roque Ferreira․ փետրվարի 28, 2005(2005-02-28), Timóteo, Մինաս Ժերաիս, Բրազիլիա), բրազիլացի ֆուտբոլիստ, «Ատլետիկո Պարանաենսե» ակումբի և Բրազիլիայի հավաքականի հարձակվող։ 2024 թվականի հունվարի 1-ին նա կդառնա իսպանական «Բարսելոնա» ակումբի խաղացող։

Ակումբային կարիերա
------------------

Տասը տարեկանից մարզվել է «Ամերիկա Մինեյրո» ակումբի ֆուտբոլային ակադեմիայի կազմում։ 2019 թվականի մարտին միացել է Կրուզեյրո ակումբի ֆուտբոլային ակադեմիային։ 2021 թվականի մայիսի 25-ին ստորագրել է իր առաջին պրոֆեսիոնալ պայմանագիրը Կրուզեյրո» ակումբի հետ։ 2021 թվականի հոկտեմբերի 12-ին նշել է իր նորամուտը «Կրուզեյրոյի» հիմնական թիմում՝ Բրազիլիայի առաջնության B Սերիայի «Բոտաֆոգո» ակումբի դեմ խաղում։ 2022 թվականի փետրվարի 20-ին խփել է իր առաջին գոլը Մինեիռո Լիգայում «Վիլիա-Նովայի» դեմ խաղում։ Երեք օր հետո կրկնակի գոլ է խփել Բրազիլիայի գավաթի Սերժիպի դեմ խաղում

2022 թվականի ապրիլի 13-ին «Ատլետիկո Պարանաենսեն» ակտիվացրեց ֆուտբոլիստին 24 միլիոն բրազիլական ռեալով գնելու տարբերակը, ինչը ռեկորդային տրանսֆեր դարձավ ակումբի պատմության մեջ։ Վիտոր Հուգոն ստորագրել է հինգ տարվա պայմանագիր «Ատլետիկո Պարանաենսեի» հետ։ 2022 թվականի ապրիլի 17-ին նորամուտը նշել է իր նոր ակումբում Բրազիլիայի Սերիա A-ի «Ատլետիկո Մինեյրո» դեմ խաղում։ 2022 թվականի մայիսի 29-ին խփել է իր առաջին գոլը «Ատլետիկո Պարանաենսեի» կազմում «Կույաբի» դեմ խաղում։

Հաղթական գոլը է «Ատլետիկո Պարանաենսեի» կազմում խփել է Կոպա Լիբերտադորես 2022-ի 1/4 եզրափակչում «Էստուդիանտեսի» դեմ խաղում։ Հարձակվողը դուրս է եկել փոխարինման 60-րդ րոպեին, և միակ գնդակն ուղարկել է մրցակցի դարպասը խաղի վերջնաժամկետի վեցերորդ րոպեին։ Բրազիլական ակումբին հաջողվեց 2005 թվականից ի վեր առաջին անգամ դուրս գալ մրցաշարի կիսաեզրափակիչ (այն ժամանակ «կարմիր-սևերը» եզրափակիչում պարտվեցին Սան Պաուլոյին).

2023 թվականի հուլիսի 12-ին իսպանական «Բարսելոնա» ակումբը հայտարարել է Վիտորի տրանսֆերի շուրջ պայմանավորվածության մասին, որը կկայանա 2024/25 մրցաշրջանի մեկնարկից առաջ։ Ֆուտբոլիստը պայմանագիր է կնքել մինչև 2030 թվականը։

Հավաքականի կարիերա
------------------

2022 թվականի նոյեմբերին նորամուտը նշել է Բրազիլիայի Մ20 հավաքականի կազմում Չիլիի իր հասակակիցների հետ խաղում։

2023 թվականի մարտի 25-ին նորամուտը նշել է Բրազիլիայի գլխավոր հավաքականի կազմում Մառոկկոյի հավաքականի դեմ ընկերական խաղում։.

Ձեռքբերումներ
-------------

### Թիմային ձեռքբերումներ

**Բրազիլիայի հավաքական (մինչև 20 տարեկան)**

* Հարավային Ամերիկայի մինչև 20 տարեկանների առաջնության հաղթող՝ 2023 թվական։

### Անձնական ձեռքբերումներ

* Լիբերտադորես գավաթի առաջնության թիմի անդամ․ 2022 թ։
* Հարավային Ամերիկայի մինչև 20 տարեկանների առաջնության լավագույն ռմբարկու՝ 2023 (6 գոլ՝ Անդրեյ Սանտոսի հետ միասին)։

Ծանոթագրություններ
------------------

1. ↑  «América-MG aciona Cruzeiro no Ministério Público do Trabalho por suposto assédio a joia da base»։ *ge.globo.com* (պորտուգալերեն)։ 2019-04-12
2. ↑  «Cruzeiro anuncia contrato profissional com Vitor Roque, promessa de 16 anos da base»։ *ge.globo.com* (պորտուգալերեն)։ 2021-05-25
3. ↑  «Com apenas 16 anos, Vitor Roque estreia pelo profissional do Cruzeiro»։ *uol.com.br* (պորտուգալերեն)։ 2021-10-13
4. ↑  «Cruzeiro vs. Botafogo»։ *Soccerway.com* (անգլերեն)։ 2021-10-13
5. ↑  «Vitor Roque segue passos de Ronaldo e marca primeiro gol pelo Cruzeiro aos 16 anos»։ *ge.globo.com* (պորտուգալերեն)։ 2022-02-20
6. ↑  «Cruzeiro tem segundo tempo avassalador, goleia Sergipe e avança na Copa do Brasil»։ *ge.globo.com* (պորտուգալերեն)։ 2022-02-23
7. ↑  «Maior contratação da história do Athletico, Vitor Roque é anunciado com a camisa de Bruno Guimarães»։ *ge.globo.com* (պորտուգալերեն)։ 2022-04-13
8. ↑  «Talento e juventude! Vitor Roque é o novo reforço do Furacão»։ *athletico.com.br* (պորտուգալերեն)։ 2022-04-13
9. ↑  «Athletico Paranaense vs. Atlético Mineiro»։ *Soccerway.com* (անգլերեն)։ 2022-04-17
10. ↑  «Cuiabá vs. Athletico Paranaense»։ *Soccerway.com* (անգլերեն)։ 2022-05-29
11. ↑  «Heroico! Athletico vence o Estudiantes nos acréscimos e se classifica às semifinais da Libertadores» (պորտուգալերեն)։ Globo։ 2022-08-11։ Վերցված է 2022-08-12
12. ↑  «FC Barcelona sign Vitor Roque» (անգլերեն)։ FC Barcelona։ 2023-07-12
13. ↑  «Convocação Seleção Sub-20: Ramon chama 23 jogadores para amistosos contra o Chile» (պորտուգալերեն)։ globo.com։ 2022-10-28
14. ↑  «Morocco vs. Brazil» (անգլերեն)։ Soccerway։ 2023-03-25
15. ↑  «(FOTO) El 11 ideal de la Copa Libertadores 2022» (իսպաներեն)։ OneFootball։ 2022-10-31

Արտաքին հղումներ
----------------

* Профиль футболиста на сайте oGol.com.br(պորտ.)